Frank Lloyd Wright

Frank Lloyd Wright (Oak Park, Illinois, SUA, 8 de junio 1867 - Phoenix, Arizona, 9 de april 1959), architecto statounitese, un del prime maestros del architectura del seculo 20 cognoscite pro le architectura organic e functional de su designos.

Su designos anterior son inter le plus celebrate exemplos del «Prairie Style», un evolution ex le movimento «Arts and Crafts» que mitte emphase sur le lineas horizontal, le juxtaposition de tectos alte e basse, le lumine natural, etc. In su phase posterior, Wright elaborava su proprie stilo «usonian», que utilisa minus de ornamentation decorative e lineas plus aggressive.

Wright designava quasi tote le detalios de su edificios, includente le mobiliario e le stabulos. Su designos in vitriera son multo renominate.

Inter le edificios le plus famose que Wright designava, on pote mentionar Fallingwater (Pennsylvania), le casa de Darwin Martin (Buffalo), Taliesin (stato de Wisconsin), le casa de Robie (Chicago), le Guggenheim Museum (New York), su proprie domicilio e studio in Oak Park (Illinois), Taliesin West (Arizona) e le Imperial Hotel (Tokio, largemente demolite).

Wright esseva un unitariano e designava plure ecclesias unitarian, como pro exemplo in Oak Park e Madison (Wisconsin).

 Galeria 

Categoria:Architectura
Categoria:Gente statounitese